CELEX: 62021TN0492
Language: sk
Date: 2021-08-11 00:00:00
Title: Vec T-492/21: Žaloba podaná 11. augusta 2021 – Aquind a iní/ACER

27.9.2021   
            
            
               SK
            
            
               Úradný vestník Európskej únie
            
            
               C 391/25
            
         
      Žaloba podaná 11. augusta 2021 – Aquind a iní/ACER
      (Vec T-492/21)
      (2021/C 391/34)
      Jazyk konania: angličtina
      
         Účastníci konania
      
      
         Žalobkyne: Aquind Ltd (Londýn, Spojené kráľovstvo), Aquind Energy Sàrl (Luxemburg, Luxembursko), Aquind SAS (Rouen, Francúzsko) (v zastúpení: S. Goldberg, L. Van den Hende, L. Malý a E. White, advokáti)
      
         Žalovaná: Agentúra Európskej Únie pre spoluprácu regulačných orgánov v oblasti energetiky
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie odvolacieho senátu žalovanej zo 4. júna 2021 a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú dva žalobné dôvody.
      
                  1.
               
               
                  Prvý žalobný dôvod je založený na skutočnosti, že odvolací senát žalovanej nesprávne rozhodol, že odvolanie, ktoré mu bolo predložené, je neprípustné. Žalobkyne tvrdia, že žalovaná mala aj naďalej právomoc nahradiť svoje zrušené rozhodnutie (1) novým a udeliť spoločnosti AQUIND Interconnector výnimku podľa článku 17 nariadenia (ES) č. 714/2009 (2). Ďalej tvrdia, že odvolací senát žalovanej nesplnil svoju povinnosť zabezpečiť riadne a úplné dodržiavanie rozsudku Všeobecného súdu z 18. novembra 2020 (3).
               
            
                  2.
               
               
                  Druhý žalobný dôvod je založený na skutočnosti, že odvolací senát žalovanej porušil požiadavky článku 25 ods. 3 a článku 28 ods. 4 nariadenia (EÚ) 2019/942 (4) a rokovacieho poriadku odvolacieho senátu žalovanej. Žalobkyne tvrdia, že odvolací senát žalovanej nedodržal správny postup, keďže jeden z jeho členov sa nezúčastnil pojednávania, ústne pojednávanie nepredstavovalo dôkaz a nebola zverejnená zápisnica z pojednávaní.
               
            
         (1)  Rozhodnutie odvolacieho senátu žalovanej A-001-2018 zo 17. októbra 2018.
      
         (2)  Nariadenie Európskeho parlamentu a Rady (ES) č. 714/2009 z 13. júla 2009 o podmienkach prístupu do sústavy pre cezhraničné výmeny elektriny, ktorým sa zrušuje nariadenie (ES) č. 1228/2003 (Ú. v. EÚ L 211, 2009, s. 15).
      
         (3)  Rozsudok z 18. novembra 2020, Aquind/Acer, T-735/18, EU:T:2020:542.
      
         (4)  Nariadenie Európskeho parlamentu a Rady (EÚ) 2019/942 z 5. júna 2019, ktorým sa zriaďuje Agentúra Európskej únie pre spoluprácu regulačných orgánov v oblasti energetiky (Ú. v. EÚ L 158, 2019, s. 22).